Oficiālais Vēstnesis L 258 , 11/10/1996 Lpp. 0026 - 0031



Komisijas Direktīva 96/64/EK (1996. gada 2. oktobris), ar ko tehnikas attīstībai pielāgo Padomes Direktīvu 77/389/EEK par dalībvalstu tiesību aktu tuvināšanu attiecībā uz mehānisko transportlīdzekļu jūgierīcēm (dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 77/389/EEK (1977. gada 17. maijs) par dalībvalstu tiesību aktu tuvināšanu attiecībā uz mehānisko transportlīdzekļu jūgierīcēm [1] un jo īpaši tās 4. pantu, tā kā Direktīva 77/389/EEK ir viena no atsevišķajām direktīvām, kas attiecas uz EK tipa apstiprināšanas procedūru, kura izstrādāta saskaņā ar Direktīvu 70/156/EEK [2], kurā jaunākie grozījumi izdarīti ar Direktīvu 96/27/EK [3]; tā kā līdz ar to Direktīvā 70/156/EEK izklāstītie noteikumi, kas attiecas uz transportlīdzekļu sistēmām, detaļām un atsevišķām tehniskām vienībām, attiecas uz šo direktīvu; tā kā Direktīvas 70/156/EEK 3. panta 4. punktā un 4. panta 3. punktā paredzēts, ka katrai atsevišķajai direktīvai jāpievieno informācijas dokuments, kurā iekļauti minētās direktīvas I pielikuma attiecīgie punkti, kā arī tās VI pielikumā noteiktais tipa apstiprinājuma sertifikāts, lai šo tipa apstiprinājumu var datorizēt; tā kā šie grozījumi attiecas tikai uz direktīvā iekļautajiem administratīvajiem noteikumiem; tā kā tāpēc nav jāatzīst par spēkā neesošiem direktīvas pašreizējie apstiprinājumi, ne arī jāatsakās reģistrēt, tirgot vai nodot ekspluatācijā jaunus transportlīdzekļus, uz kuriem attiecas šādi apstiprinājumi; tā kā šajā direktīvā paredzētie pasākumi ir saskaņā ar atzinumu, ko sniegusi ar Direktīvu 70/156/EEK izveidotā Komiteja pielāgošanai tehnikas attīstībai, IR PIEŅĒMUSI ŠO DIREKTĪVU. 1. pants 1. Direktīvas 77/389/EEK pantus groza šādi: - Direktīvas 1. pantu izsaka šādi: "….. izņemot transportlīdzekļus, kas pārvietojas pa sliežu ceļiem, kā arī lauksaimniecībā un mežsaimniecībā izmantojamus traktorus un pārvietojamus mehānismus.", - Direktīvas 2. pantā vārdu "pielikums" aizstāj ar vārdiem "II pielikums", - Direktīvas 3. pantā vārdu "pielikums" aizstāj ar vārdiem "II pielikums", - Direktīvas 4. pantā vārdus "šis pielikums" aizstāj ar vārdu "pielikumi". 2. Direktīvas 77/389/EEK pielikumu groza saskaņā ar šīs direktīvas pielikumu. 2. pants No 1997. gada 1. oktobra dalībvalstis: - vairs nepiešķir EK tipa apstiprinājumu saskaņā ar Direktīvas 70/156/EEK 4. panta 1. punktu, un - var atteikties piešķirt valsts tipa apstiprinājumu jauna tipa transportlīdzeklim jūgierīču dēļ, ja nav izpildīti ar šo direktīvu grozītās Direktīvas 70/389/EEK noteikumi. Ar šo direktīvu neatzīs par spēkā neesošiem apstiprinājumus, kas iepriekš piešķirti saskaņā ar Direktīvu 77/389/EEK, ne arī aizliegs šādu apstiprinājumu attiecināšanu uz citu tipu saskaņā ar tās direktīvas prasībām, atbilstīgi kurai tie sākotnēji izdoti. 3. pants 1. Dalībvalstīs stājas spēkā normatīvie un administratīvie akti, kas vajadzīgi, lai līdz 1997. gada 1. oktobrim izpildītu šīs direktīvas prasības. Par to dalībvalstis tūlīt informē Komisiju. Kad dalībvalstis pieņem šos aktus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis pieņem procedūru, kā izdarīt šādas atsauces. 2. Dalībvalstis dara Komisijai zināmus to savu tiesību aktu galvenos noteikumus, ko tās pieņem jomā, uz kuru attiecas šī direktīva. 4. pants Šī direktīva stājas spēkā 20. dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 1996. gada 2. oktobrī Komisijas vārdā — Komisijas loceklis Martin Bangemann [1] OV L 145, 13.6.1977., 41. lpp. [2] OV L 42, 23.2.1970., 1. lpp. [3] OV L 169, 8.7.1996., 1. lpp. -------------------------------------------------- PIELIKUMS DIREKTĪVAS 77/389/EEK PIELIKUMA GROZĪJUMI 1. Starp pantiem un pielikumu iekļauj šādu pielikumu sarakstu: " PIELIKUMU SARAKSTS I pielikums | Tipa apstiprinājuma administratīvie noteikumi 1. papildinājums. Informācijas dokuments 2. papildinājums. Tipa apstiprinājuma sertifikāts | II pielikums | Jūgierīces | " 2. Iekļauj šādu jaunu I pielikumu: " I PIELIKUMS TIPA APSTIPRINĀJUMA ADMINISTRATĪVIE NOTEIKUMI 1. TRANSPORTLĪDZEKĻA TIPA EK TIPA APSTIPRINĀJUMA PIETEIKUMS 1.1. Pieteikumu EK tipa apstiprinājumam transportlīdzekļa tipam attiecībā uz tā jūgierīcēm, ievērojot Direktīvas 70/156/EEK 3. panta 4. punktu, iesniedz izgatavotājs. 1.2. Informācijas dokumenta paraugs ir iekļauts 1. papildinājumā. 1.3. Tehniskajam dienestam, kas ir atbildīgs par tipa apstiprināšanas testu veikšanu, jāiesniedz: 1.3.1. Apstiprināmā transportlīdzekļa tipa paraugs. 2. EK TIPA APSTIPRINĀJUMA PIEŠĶIRŠANA TRANSPORTLĪDZEKĻA TIPAM 2.1. Ja attiecīgās prasības ir izpildītas, piešķir EK tipa apstiprinājumu saskaņā ar Direktīvas 70/156/EEK 4. panta 3. punktu un, attiecīgā gadījumā, 4. panta 4. punktu. 2.2. EK tipa apstiprinājuma sertifikāta paraugs ir iekļauts 2. papildinājumā. 2.3. Apstiprinājuma numuru saskaņā ar Direktīvas 70/156/EEK VII pielikumu piešķir katram apstiprinātajam transportlīdzekļa tipam. Tā pati dalībvalsts nepiešķir tādu pašu numuru cita tipa transportlīdzeklim. 3. TIPA PĀRVEIDOJUMI UN APSTIPRINĀJUMU GROZĪJUMI 3.1. Ja tiek pārveidots tips, kas apstiprināts saskaņā ar šo direktīvu, piemēro Direktīvas 70/156/EEK 5. panta noteikumus. 4. RAŽOJUMU ATBILSTĪBA 4.1. Lai nodrošinātu ražojumu atbilstību, ir jāveic pasākumi saskaņā ar Direktīvas 70/156/EEK 10. panta noteikumiem. " 3. Iekļauj šādu jaunu 1. un 2. papildinājumu:" 1. papildinājums +++++ TIFF +++++ 2. papildinājums PARAUGS (maksimālais formāts: A4 (210 × 297 mm)) EK TIPA APSTIPRINĀJUMA SERTIFIKĀTS +++++ TIFF +++++ Papildpielikums EK tipa apstiprinājuma sertifikātam Nr.…… attiecībā uz transportlīdzekļa tipa apstiprināšanu, ņemot vērā Direktīvu 77/389/EEK, kurā jaunākie grozījumi izdarīti ar Direktīvu…/…./EK +++++ TIFF +++++ " 4. Pašreizējais pielikums kļūst par II pielikumu. Pielikuma 1.2. iedaļā vārdus "I pielikums" aizstāj ar vārdiem "II pielikuma A iedaļa". --------------------------------------------------